Ganet a oa ba ur familh labourizion-douar. Eñ en doa ur bochad breudeur ha c’hoarezed. Aet e oa da gloerdi bihan Santez-Anna-Gwened ba 1880, raok mont da gloerdi bras Gwened. Beleget e oa bet ba 1889. Àr-lerc’h bout graet ur lisañs àr an istoer, e ta da vout kelennour ba Institud katolik Pariz. Ba 1897, e kroueas « parrez Bretoned Pariz », lem e vo betek 40 000 a dud, ha ba 1899 e savas ur gazetenn hag a vo graet ar memp anv anezhi. Ba hounnezh e veze roet ur bochad doareoù a dalvoudegezh evit Bretoned Pariz, ha mojennoù dia Vro-Gwened c’hoazh ivez. Skrivet en deus ur bochad levrioù zia-benn Breizh, lem e kannïa kontadennoù ha mojennoù dia’r vro. Sellet a vez evel unan ag an dastumerion wellañ evit kultur dre gomz Breizh-Izel.